Mængden af affald i grøfter og vejsider ser ud til at vokse - i hvert fald hvis mand spørger dem der rydder op. Kim Bolander, der er vejmand i Jammerbugt Kommune har prøvet at samle alt op fra et cigaretskod til en død pony, så han har set lidt af hvert. - Jeg synes faktisk det er blevet værre. Det er som om folk slet ikke tænker på, at der skal komme nogen og rydde op efter dem. Hvis de har noget affald ryger det bare direkte ud af vinduet, siger han. Ifølge Kim Bolander bliver der hvert år smidt tonsvis af affald langs vejene i Jammerbugt Kommune, og det ærgrer ham. - Hvis bare folk ville bruge skraldespandene på vores rastepladser, ville der se rigtig godt. Ud. Folk kan jo godt lide, at vi har en pæn natur, så jeg forstår ikke, at der bliver svinet sådan.

Opsummering:
Affald af enhver tænkelig slags lander langs de nordjyske veje. Og problemet er stigende.